cyanic-selkie/wikianc huggingface dataset:
खंडवा
माँ तुलजा भवानी माता मन्दिर
खण्डवा का प्रसिद्ध भवानी माता मन्दिर धूनीवाले दादाजी के दरबार के पास स्थित है। यह मन्दिर माता तुलजा भवानी को समर्पित है। यह मन्दिर खण्डवा, मध्य प्रदेश में स्थित है। यह खण्डवा का प्राचीन मन्दिर है जहा प्रतिदिन भक्तो की भीड़ लगी रहती है कहते हैं भगवान राम अपने वनवास के दौरान इस स्थान पर आए थे और यहाँ उन्होंने नौ दिनों तक तपस्या की थी। नवरात्र में यहाँ नौ दिनों तक मेला लगता है, जिसे देखने और माता के दर्शन करने के लिए प्रतिवर्ष हजारों लोग यहाँ आते हैं। ऐसी मान्यता है की माँ भवानी के दर से हर मुराद पूरी होती है
श्री श्री १००८ श्री दादाजी धूनीवाले
श्री श्री १००८ श्री दादाजी धूनीवाले (श्री केशवानान्दजी महाराज) भारत के एक महान सन्त थे ज़िनेः दादाजी डण्डे वाले के नाम से भी जाना जाता था| उन्हो ने १९वी और २०वी शताब्दी मे भारत, ख़ास कर मध्य भारत मे, यात्राएँ की| दुनिया भर मे उनके लाखों भक्त उन्हे शिव भगवान का रूप मानते हैं और उन्होने कई भक्तो को तो साक्षात शिवजी के रूप मे दर्शन दिए| १८वी सदी मे एक बहुत बड़े साधु, श्री गौरी शंकर जी महाराज, अपनी टोली के साथ, नर्मदा मईया की परिक्रमा कीया करते थे| वह शिव जी के बहुत बड़े भक्त थे, उन्होने मा नर्मदा की घोर तपस्या की और उनसे प्रार्थना की कि उन्हे भोलेनाथ के दर्शन हों| जब उनकी १२ कठिन परिक्रमाएँ पूर्ण हुई, तो माँ नर्मदा जी ने उनसे प्रसन्न होकर उन्हे दर्शन दिए और कहा की उन्ही की जमात मे केशव नाम के युवा के रूप मे भोलेनाथ मौजूद हैं| भगवान शिवजी के दर्शन के लिए व्याकुल गौरी शंकर जी महाराज जब वापिस लौटे तो उन्होने सच मे उस लड़के (दादाजी) मे भगवान शिवजी का रूप देखा| जब उन्हे अपनी आँखों पर विश्वास नही हुआ तो भोलेनाथ ने उन्हे कहा की अगर अपनी आँखों पे यकीन नही होता तो मुझे छू कर आज़माले| दादाजी महाराज हमेशा अपने साथ एक डण्डा रखा करते थे और जहाँ भी विराजमान होते वहाँ धूनी रमाते थे| दिगाम्बर रूप दादाजी महाराज के दर्शन के लिए हर रोज़ हज़ारो लोग आया करते थे| जन कल्याण करने का दादाजी का बहुत ही विचित्रा तरीका था, वे भक्तों को गाली देते व डण्डा मारते| हर तरह के लोग, अमीर से अमीर और ग़रीब से ग़रीब दादाजी के आशीर्वाद के लिए आते| दादाजी ने कई चमत्कार दिखाए, जैसे, जिनके बच्चे ना हों उनको सन्तान देना, बीमार लोगों को ठीक करना और मुर्दों को ज़िन्दा करना| इन्ही महान सन्त जिन्हें दादाजी धुनी वाले के नाम से पुकारा जाता है की समाधि खण्डवा में है जहा निरन्तर धुनी जलती रहती है जिसे धुनी मैया कहते है तथा दादाजी की समाधि दर्सन और धुनी मैया की भभूती का प्रसाद लेने दूर दूर से भक्त्त आते है
माँ नवचण्डी देविधाम मन्दिर
यह मन्दिर खण्डवा खण्डवा रामेश्वर छेत्र में स्थापति नवीनतम मन्दिर है जो माँ नवचण्डी माता को समर्पित है जहा माता के मन्दिर के साथ ही भगवान शिव का मन्दिर कालीमाता मन्दिर स्थापित है यह एक मनोहर धार्मिक मन्दिर है जो रेलवे स्टेशन से लगभग ३ किलोमीटर की दुरी पर स्थापित है जहा महाशिवरात्रि पर विशाल मेले का भी आयोजन किया जाता है
गौरी कुंज ऑडिटोरियम
यह ऑडिटोरियम संगीत का सांस्कृतिक हॉल है, जो खण्डवा रेलवे स्टेशन से 1 किलोमीटर की दूरी पर है। यह ऑडिटोरियम जाने माने गायक किशोर कुमार गांगुली की याद में बनवाया गया था। शहर के प्रमुख सांस्कृतिक कार्यक्रम यहीं आयोजित किए जाते हैं। देवी नव चण्डी धाम और तुरजा भवानी माता मन्दिर रेलवे स्टेशन के निकट ही स्थित हैं।
नागचून तालाब
नागचून गांव में बना तालाब यहां का जाना माना पिकनिक स्थल है। तालाब खंडवा से लगभग 5 किलोमीटर दूर है। यह बान्ध खण्डवा की सिचाईं का प्रमुख स्रोत है। इसके चारों ओर की हरियाली तालाब को और आकर्षक बना देती है।
ओमकारेश्‍वर का गुरूद्वारा
इस गुरूद्वारे को नानकदेव के ओमकारेश्‍वर आने के पश्चात् बनवाया गया था। नानकदेव के प्रति सम्मान प्रकट करने के लिए बना यह गुरूद्वारा सिख और हिन्दू धर्म के अनुयायियों से भरा रहता है। ओमकारेश्‍वर रेलवे स्टेशन यहां का निकटतम रेलवे स्टेशन है।
सिगांजी धाम
सिगांजी धाम एक धार्मिक एवं दर्शनिक स्थल है। खण्डवा जिले के मूँदी नगर से 16 कि.मी की दूरी पर इन्दिरा सागर परियोजना के बैकवाटर में स्थित है। चारों और से पानी में घिरे इस समाधी स्थल का सौन्दर्य अति सुन्दर है।
भगवान सम्भवनाथ मन्दिर
सिद्धवरकूट स्थित भगवान सम्भवनाथ का यह मन्दिर बारा मन्दिर के नाम से भी जाना जाता है। माना जाता है कि जैन धर्म के तीसरे र्तींथकर का यह मन्दिर भूमि को खोदकर निकाला गया था। मुख्य मन्दिर के अलावा यहां चार अन्य मन्दिर भी देखे जा सकते हैं जिसमें भगवान चन्द्रप्रभु, अजीतनाथ, पार्श्‍वनाथ और सम्भवनाथ की मूर्तियां स्थापित हैं।
घण्टाघर
खण्डवा रेलवे स्टेशन से 1 किलोमीटर की दूरी पर घण्टाघर एक स्थल है। सूरजकुण्ड, पद्मकुण्ड, भीमाकुण्ड और रामेश्वर यहां के चार पवित्र कुण्ड हैं। दादा धुनी वाले की समाधि, तुरजा भवानी मन्दिर और नव चण्डी देवी घाम भी यहां के लोकप्रिय पवित्र स्थल हैं।
वीरखाला रूक
ओमकारेश्‍वर की पहाड़ियों की पूर्वी दिशा में स्थित वीरखाला एक प्राचीन मन्दिर है। माना जाता है कि प्राचीन काल से ही यहां शिव के अवतार भैरव को प्रसन्न करने के लिए मानव बलि दी जाती थी जिसे ब्रिटिश काल में समाप्त किया गया था। पहाड़ी के निकट ही कुन्ती माता का मन्दिर है।
काजल रानी गुफा
ओमकारेश्‍वर से लगभग 9 किलोमीटर दूर यह एक खूबसूरत पिकनिक स्थल है। यहां से आसपास के क्षेत्र का सुन्दर नजारा देखा जा सकता हैं। काजल रानी गुफा के निकट ही सतमत्रिका गुफा स्थित है। जुलाई से मार्च की अवधि यहां आने के लिए सबसे उपयुक्त मानी जाती है।
देवझिरी भूतेश्वर महादेव मन्दिर
खण्डवा से लगभग १५ किलोमीटर दूरी पर भोजाखेडी गाँव के पास पहाड़ी छेत्र में स्थित एक प्राचीन शिवलिंग है जिसपर प्राकृतिक रूप से निरन्तर जलधारा प्रवाहित होती रहती है
सूरजकुण्ड, पदमकुण्ड, रामेश्वर कुण्ड और प्रसिद्ध भीमकुण्ड
प्राचीन काल में खाण्डववन के नाम से प्रचलित शहर के चारों दिशाओं में चार कुण्डों ऐतिहासिक धरोहर के रूप में विराजमान है। पूर्व में सूरजकुण्ड, पश्चिम में पद्मकुण्ड, उत्तर में रामेश्वर कुण्ड और दक्षिण में प्रसिद्ध भीमकुण्ड स्थापित है। यहां पर भोले बाबा विराजित हं।
आवागमन
इन्दौर विमानक्षेत्र खण्डवा का निकटतम एयरपोर्ट है, जो यहां से करीब 130 किलोमीटर दूर है। इन्दौर देश के अनेक शहरों से नियमित फ्लाइट्स के माध्यम से जुड़ा हुआ है।
खण्डवा रेलवे स्टेशन दिल्ली-मुम्बई रूट का प्रमुख रेलवे स्टेशन है। यह रेलवे स्टेशन विभिन्न ट्रेनों के माध्यम से देश के अनेक शहरों से जुड़ा है।
खण्डवा सड़क मार्ग द्वारा राज्य और पड़ोसी राज्यों से द्वारा जुड़ा है। राज्य के अधिकांश जिलों से यहां के लिए नियमित बसों की व्यवस्था है।
जनसंख्या
2011 की जनगणना के अनुसार जनसंख्या 2,00,738 नगर निगम क्षेत्र के अन्तर्गत आता है।
लैंगटैंग राष्ट्रीय उद्यान
लैंगटैंग राष्ट्रीय उद्यान को 1976 में नेपाल के पहले हिमालय राष्ट्रीय उद्यान और देश के चौथे संरक्षित क्षेत्र के रूप में स्थापित किया गया था। यह 6,450 मीटर (21,160 फीट) की ऊँचाई से कुछ अधिक है और 26 गाँव समुदायों को शामिल करते हुए मध्य हिमालयी क्षेत्र के नुवाकोट, रासुवा और सिंधुलपालचोक जिलों में 1,710 कि॰मी॰ (660 वर्ग मील) के क्षेत्र को घेरता है। उत्तर और पूर्व दिशा में यह तिब्बत स्वायत्त क्षेत्र में कोमोलंगमा राष्ट्रीय प्रकृति संरक्षण से जुड़ा हुआ है। पूर्वी और पश्चिमी क्षेत्र में इसकी सीमाएँ क्रमशः भोटे कोशी और त्रिशूली नदी से जुड़ती हैं। दक्षिणी सीमा काठमांडू उपत्यका से 32 कि॰मी॰ (20 मील) उत्तर में स्थित है।
गोसाईकुंडा लैंगटैंग राष्ट्रीय उद्यान के अंदर 4,300 मीटर (14,100 फीट) की ऊंचाई पर स्थित है। 6,988 मीटर (22,927 फीट) पर दोर्जे लकपा की सीमा उद्यान को पश्चिम-पूर्व से दक्षिण-पूर्व में विभाजित करती है। लांगटांग लिरुंग का शिखर (7,245 मीटर (23,770 फीट)) इस उद्यान का सबसे ऊंचा स्थान है। लैंगटैंग राष्ट्रीय उद्यान पवित्र हिमालयी परिदृश्य का एक हिस्सा है।
इतिहास
लैंगटैंग राष्ट्रीय उद्यान की स्थापना 1970 में शाही अनुमोदन पर किया गया और तब इसे हिमालय में पहले संरक्षित क्षेत्र के रूप में नामित किया गया था। उद्यान को 1976 में राजपत्रित किया गया था और 1998 में 420 कि॰मी॰(160 वर्ग मील) के बफर ज़ोन को विस्तारित किया गया था। बफर जोन प्रबंधन दिशानिर्देशों के तहत वनों, वन्य जीवन और सांस्कृतिक संसाधनों के संरक्षण को सर्वोच्च प्राथमिकता मिली, इसके बाद अन्य प्राकृतिक संसाधनों का संरक्षण और वैकल्पिक ऊर्जा का यहाँ विकास हुआ।
31 जुलाई 1992 को थाई एयरवेज इंटरनेशनल फ्लाइट 311 उद्यान में दुर्घटनाग्रस्त हो गई थी। इस दुर्घटना में 113 लोग मारे गए थे।
जलवायु
लैंगटैंग राष्ट्रीय उद्यान की जलवायु दक्षिण-पश्चिम ग्रीष्म मानसून से प्रभावित है। पूरे क्षेत्र में ऊँचाई में अत्यधिक अंतर के कारण तापमान बहुत भिन्न है। अधिकांश वार्षिक वर्षा जून से सितंबर तक होती है। अक्टूबर से नवंबर तक और अप्रैल से मई तक, दिन गर्म और धूप वाले होते हैं, और रातें ठंडी होती हैं। वसंत ऋतु में 3,000 मीटर (9,800 फीट) की ऊँचाई पर बारिश होती है जो अक्सर उच्च ऊँचाई के कारण बर्फ में बदल जाती है। सर्दियों में दिसंबर से मार्च तक दिन साफ ​​और हल्के होते हैं लेकिन रातें जमाने के करीब-करीब होती हैं।
ब्रजभाषा की नाट्य परंपरा
स्वरुप और शिल्प
नाट्य परंपरा की चर्चा करने से पूर्व यह बात स्पष्ट समझ लेनी चाहिए कि इस परंपरा के प्रारंभ से ही दो रूप प्रचलित रहे हैं। इनमें एक तो नाट्यधर्मी तथा दूसरी को लोकधर्मी परंपरा कहा जाता है। "नाट्यशास्र' के प्रणेता भरतमुनि ने इन शब्दों पर प्रकाश डालते हुए स्पष्ट किया था कि जिन नाटकों की रचना शास्रीय नियमों के अनुसार की जाती है, वे नाटक "नाट्यधर्मी' कहलाते हैं और जिनकी रचना स्वतंत्र रूप से लोकपरंपरा के अनुसार की जाती है, वे नाटक "लोकधर्मी' कहलाते हैं।
नाटक नाट्यधर्मी हो अथवा लोकधर्मी, उनका एक शैल्पिक परिवेश रहता है। साहित्यवादियों ने नाटक के शिल्प में वस्तु, नेता और रस को महत्व दिया है, कलावादियों ने रस, भाव, अभिनय, नृत्त, नृत्य तथा प्रस्तुतिकरण के अन्य उपांगों को।
सुदीर्घ परंपरा
भारत में नाट्य की सुदीर्घ परंपरा इतनी व्यापक और सशक्त रही है कि १० शताब्दी से पूर्व ही यहाँ की लोकधर्मी नाट्य- परंपरा में अनेक शास्रीय तत्व भी समाहित हो चुके थे। १५ सौ वर्ष की नाट्यपरंपरा ने यहाँ के जनजीवन में नाटक की विशाल कलात्मक चेतना का सुंदर समन्वय कर उसे भव्य और जीवंत स्वरुप प्रदान किया।
यह सर्वविदित है कि १५ वीं शताब्दी में असम और बंगाल में वैष्णव- भक्ति के आंदोलन की तीव्र लहर उठी। वहाँ के भक्तों ने अपने इष्ट भगवान कृष्ण और राधा की मनोरम लीलाओं का गुणानुवाद गीत, संगीत, नृत्य, काव्य, प्रबंध और नाटकों के माध्यम से किया। नाटकों में गीतों का निबंधन ब्रजभाषा में किया गया और वहाँ के नाटकों का स्वरुप मूलतः गीत- प्रधान ही था। ब्रजभाषा के माधुर्य और मार्दव ने लोगों को इतना प्रभावित किया कि मिथिला- क्षेत्र के नाटकों में भी ब्रजभाषा का प्रयोग होने लगा। यह परंपरा वहाँ आज तक अक्षुण्ण बनी हुई है। दरभंगा तथा उसके समीपवर्ती तिरहुत मंडल में आज भी कई गाँव मंडली वालों के हैं, जो घुमंतु नाट्य- दलों के रूप में देश के विभिन्न भागों में भ्रमण करते हैं और जिनके नाटकों का काव्यानुबंध ब्रजभाषा में होता है। ये लोग इसे ब्रजभाषा न कहकर "भाषा' कहते हैं। मैथिल नाट्य- साहित्य में अनेक नाटक ऐसे हैं, जिन्हें आज भी "भाषा- नाटक' कहा जाता है। यह बात अलग है कि उनकी ब्रजभाषा का स्वरुप आज की भांति परिमार्जित नहीं है।
नाटकों की रचना
उत्तर भारत में ब्रजभाषा- नाटक का प्रथम आलेख प्राणचंद्र विरचित "हनुमन्नाटक' मिलता है। इस नाटक की रचना उस समय हुई, जब खड़ी बोली का लोग नाम भी नहीं जानते थे। "हनुमन्नाटक' के पश्चात ब्रजभाषा की नाट्य- परंपरा में समयसार नामक नाटक का उल्लेख किया जाता है।
संवत १६४३ में राजा जसवंतसिंह ने प्रबोध चंद्रोदय नामक नाटक की रचना की। यह नाटक अत्यंत लोकप्रिय सिद्ध हुआ। थोड़े ही समय में इसके अनेक भाषाओं में रुपांतर किए गए। संवत १६४५ में जैन कवि मल्ल द्वारा इसका रुपांतर बहुत लोकप्रिय हुआ।
संवत १६५५ में लक्खीराम द्वारा करुणा भरण नामक नाटक की रचना की गई। ऐसा लगता है कि यह नाटक भी अत्यंत लोकप्रिय हुआ। इसकी अनेक प्रतियां अनेक स्थानों पर देखने को मिलती है। पश्चात संवत् १६८६ में भरतपुर के एक कवि ने "माधव- विनोद' नामक नाटक की रचना की। इस समय तक ब्रजभाषा का प्रभाव इतना अधिक बढ़ चुका था कि राजस्थान, मध्यप्रदेश, गुजरात, महाराष्ट्र, पंजाब तथा विंध्य प्रदेश के लेखक भी ब्रजभाषा को ही साहित्य सृजन का माध्यम स्वीकार करने लगे थे। बंगाली तथा संस्कृत भाषा के मर्मज्ञ श्रीरुप गोस्वामी भी इस भाषा पर इतने रीझे कि उन्होंने एक ग्रंथ संस्कृत में लिखा। पश्चात अपने एक मित्र कवि से उसका अनुवाद ब्रजभाषा में करने को कहा। उनके मित्र ने श्रीरुप गोस्वामी द्वारा विरचित ग्रंथ की छाया पर ब्रजभाषा में गोविंद विलास नामक नाटक की रचना की। इसके कुछ समय पश्चात ही महाराजा विश्वनाथसिंह ने "आनंदरघुनंदन' नामक नाटक की रचना की। इस नाटक के मंगलाचरण में ब्रज तथा आंग्ल- भाषा के शब्दों का मिश्रण हैं, किंतु पूरा गद्य ब्रजभाषा का है। गुरु गोविंदसिंह के नाटक ब्रजभाषा के सशक्त प्रमाण हैं।
संवत १८५७ में काशी के प्रसिद्ध रईस श्री गोपालचंद्रजी ने नहुष नामक नाटक की रचना की। श्री गोपालचंद्रजी के सुपुत्र भारतेंदु हरिश्चंद्र ने ब्रजभाषा में श्री चंद्रावली नामक नाटक की रचना की। भारतेंदु काल के अनेक लेखकों ने ब्रजभाषा के सुंदर नाटक रचे। श्री राधाचरण गोस्वामी, श्री किशोरीलाल गोस्वामी के तन मन धन गुसांईजी के अपंन तथा गोपाल सखा आदि नाटक इसी परंपरा के द्योतक हैं। यहाँ तक कि जयशंकर प्रसाद ने भी प्रारंभ में अपने नाटकों में ब्रजभाषा का प्रयोग किया। आकाशवाणी के दिल्ली तथा मथुरा केंद्र से ब्रजभाषा की रचनाओं को खड़ी बोली के युग में पुनः जीवन प्रदान किया। आकाशवाणी के दिल्ली तथा मथुरा केंद्र से ब्रजभाषा के नाटकों का नियमित प्रसारण प्रारंभ हुआ। फलतः अनेक लेखक सक्रिय हुए, जिन्होंने अल्पावधि में ही सहस्रों ब्रजभाषा- नाटकों की रचना की।
इस अभिनव- चेतना से ब्रजभाषा के नाटकों की विषय- वस्तु का विस्तार हुआ। इससे पूर्व ब्रजभाषा का प्रयोग अधिकांशतः काव्य तक सीमित होकर रह गया था। आकाशवाणी की माँग ने नए विषयों पर लिखने का सूत्रपात किया। थोड़े ही समय में युग का नवीन परिवेश ब्रजभाषा नाटकों में मुखर होने लगा। विषय- वस्तु का क्षेत्र नए क्षितिजों तक विस्तरित हुआ और लेखकों ने वेद से लेकर विज्ञान तक, समस्त आयामों का अपने नाटकों में चित्रण किया।
ब्रजभाषा में नए नाटककारों में सर्वश्री गोपालप्रसाद व्यास, डॉ॰ शरणबिहारी गोस्वामी, काका हाथरसी, डॉ॰ ब्रजवल्लभ मिश्र, मोहनस्वरुप भाटिया, गोपालप्रसाद मुदगल, डॉ॰ वसंत यमदग्नि, सत्यनारायण याज्ञवल्क, रामनरेश पांडेय, सुश्री हेमलता मिश्रा, श्यामसुंदर "सुमन', रामनारायण अग्रवाल, कैलाशचंद्र "कृष्ण', भगवानदत्त चतुर्वेदी, शर्मनलाल अग्रवाल, बालमुकुंद चतुर्वेदी, त्रिलोकनाथ "ब्रजवाल' तथा डॉ॰ विष्णु चतुर्वेदी के नाम उल्लेखनीय हैं।
ब्रजभाषा- नाटकों की दूसरी परंपरा वह है, जो पिछले ५०० वर्ष से अबाध गति से लोक में प्रचलित है, किंतु उनके नाटक पुस्तक रूप में प्रकाशित न होकर मात्र परंपरा पर आश्रित हैं। इसे लोकधर्मी नाट्य- परंपरा अथवा परंपरित ब्रजभाषा नाट्य कहा जा सकता है। इसके कथानक पुस्तक की अपेक्षा प्रदर्शन के रूप में ही अक्षुण्ण बने हुए हैं। यद्यपि रासलीला, नौटंकी, भगत, स्वांग, रामलीला तथा खेल आदि रूप ब्रज- क्षेत्र में प्रचलितं हैं, तथापि शिल्प और स्वरुप की दृष्टि से इनमें सर्वाधिक प्राचीन तथा कलात्मक रूप "रासलीला' में ही देखने को मिलता है।
रासलीला का प्रारंभ
रासलीला का प्रारंभ १६ वीं शताब्दी से माना जाता है। अब तक लेखकों ने इसके उद्भव के साथ पुष्टि- मार्ग के प्रवर्तक गोस्वामी वल्लभाचार्य, श्री घमंडदेवजी तथा श्री नारायणस्वामी के नामों का उल्लेख किया है। लेखक इस तथ्य को भूल गए कि रासलीला का नृत्य- पक्ष किसी पूर्ववर्ती शास्रीय नृत्य की शैली से आबद्ध है और उसकी शिक्षा घमंडदेव जी ने चतुर्वेदी बालकों को दी, तो स्वयं भी किसी पूर्ववर्ती नृत्याचार्य से अपने शैशव- काल में वह शिक्षा अवश्य ग्रहण की होगी। रास का नृत्य विशुद्धतः भारत के शास्रीय- नृत्य की पुरातन परंपरा का प्रतिरुप है। जहाँ तक आलेख का प्रश्न है, हो सकता है, १६ वीं शताब्दी में इन आचार्यों ने उसकी अभिनवीकरण किया हो, उसकी विषय- वस्तु को संस्कृत एवं प्राकृत से हटाकर अष्टछापी काव्य की पदावली से सुसंबद्ध किया हो, किंतु रासलीला के अभिनय में प्रयुक्त नांदी (मंगलाचरण), नृत्त, नृत्य, हस्तकों का प्रयोग (हाथ की मुद्राएँ), स्थानक, चारियाँ, गतियाँ तथा वाचिक- शैली आदि विशुद्धतः इसका संबंध भारत की प्राचीन नाट्यशास्रीय परंपरा की ओर इंगित करती है।
रासलीला का शैल्पिक परिवेश पूर्णतः नाट्यशास्रीय परंपरा के अनुसार दिखाई देता है। इसमें मूल- कथानक "पूर्व- रग' के पश्चात प्रस्तुत किया जाता है। हस्तकों में "शिखर, दोल, कपिहत्थ, पताक, उत्संग तथा मृगशीर्ष' का शास्रीय नियमों के अनुसार प्रयोग किया जाता है। प्रदर्शन के मध्य "विषकंभक', "गर्भांक' तथा "त्रिपटी' का प्रयोग होता है। प्रसंगानुसार अभिनय- स्थल में विभिन्न "स्थानक' निर्धारित कर लिए जाते हैं। आतोद्य में "घन, अवनद्ध, सुषिर तथा तत्' वाद्यों का प्रयोग "आश्रावण' तथा "ऊपोहन' नामक शास्रीय क्रियाओं के द्वारा किया जाता है। अभिनय में आंगिक, वाचिक, सात्विक और आहार्य का नियमानुसार प्रयोग किया जाता है। इस शैली में सबसे अधिक महत्वपूर्ण बात है -- "शास्र और विधि' का नियमानुसार निबंधन, परंपरित नाट्य- रुपों में नौटंकी तथा स्वांग आदि में शास्रानुसार "विधि पक्ष' का निर्वाह नहीं किया जाता, केवल "शास्र- पक्ष' के कुछ अंगों का प्रयोग देखने को मिलता है। वह प्रयोग भी शास्र से प्रसूत न होकर रासलीला' के प्रदर्शनों से गृहीत प्रतीत होता है, क्योंकि इनमें शास्रीय मर्यादा का स्वरुप विकृत हो गया है। "रासलीला' में शास्रीय मर्यादा अपने यावत रूप में परिलक्षित होती है।
स्वांग - नौटंकी- भगत
इसमें संदेह नहीं कि "स्वांग' की परंपरा नौटंकी और भगत की अपेक्षा अधिक प्राचीन है। "स्वांग' की चर्चा जायसी तथा कबीर के साहित्य में हुई है, नौटंकी और भगत नामक शब्द १९ वीं शती से पूर्व के साहित्य में देखने को नहीं मिलते। मंच- शिल्प और प्रस्तुतिकरण से यह स्पष्ट
आभास हो जाता है कि ये नाट्य- रूप भी संस्कृत नाट्य- परंपरा में निर्दिष्ट कुछेक लक्षणों का विकृत रूप हैं। स्वांग का "रंगा' पतंजलि कृत "महाभाष्य' में वर्णित "ग्रंथिक' की ओर इंगित करता है।
तत्कालीन नाट्य- प्रयोगों का "ग्रंथिक कथा के सूत्रों को अपने वर्णन द्वारा जोड़ने का कार्य किया करता था, पात्रों और घटनाओं से दर्शकों को परिचित कराता था। ऐसा लगता है कि कुछ विशेष वर्ग के व्यक्तियों ने अपना स्वतंत्र नाट्य- प्रदर्शन रचने के ध्येय से "स्वांग' की छाया पर नौटंकी और भगत नामक शैलियों की सृष्टि की।
जहाँ तक मंचन का प्रश्न है, इन विविध शैलियों में भेद नहीं है। सभी के प्रस्तुतिकरण की पद्धति एक जैसी है, शिल्प और स्वरुप समान है। सर्वप्रथम "मंगलाचरण' होता है, पश्चात "रंगा' अर्थात "सूत्रधार' कथोदघात करता है। खुले मंच पर एक ओर वाद्य- वादक बैठते हैं, दूसरी ओर से पात्र मंच पर प्रवेश करते हैं। कथानक चौबोला, लावनी, बहरेतबील, सवैया, दोहा, रोला तथा कवित्त आदि नामक छंदों में स्वर और ताल के साथ प्रस्तुत किया जाता है।
युग के प्रभाव से कथानकों में अंतर होता रहता है। "रासलीला' का कथा- तत्व श्रीमद् भागवत से प्रसूत है, उसमें भक्ति की प्रधानता यथावत बनी हुई है, जबकि "भगत' और "नौटंकी' के कथा- तत्व में बाह्य- प्रभावों के कारण अनेक परिवर्तन होते रहे हैं। नौटंकी के अधिकांश कथानक श्रृंगारमूलक होते गए, उनका स्वरुप सूफी परंपरा के प्रेमाख्यानकों की भांति परिवर्तित हो गया। मंचीय प्रसाधनों के लिए सभी नाट्य- रुपों में सांकेतिक वस्तु- निर्देश तथा प्रतीकात्मक मुद्राओं का प्रयोग होता है।
इन नाट्य- रुपों की प्रस्तुति खुले आकाश के तले एक मंच- वेदी के ऊपर हुआ करती है। मंच- वेदी के तीन ओर, कभी- कभी चारों ओर दर्शक- गण बैठ जाते हैं। वेदी के समीप ही किसी बंद स्थल में "सिंगार- घर' बना लिया जाता है। पात्र यहाँ सजते हैं और भूमिका के समय यथानुसार दर्शकों के मध्य छोड़े हुए पतले रास्ते से मंच पर प्रवेश और प्रस्थान करते हैं। इनकी श्रृंगार पद्धति विशुद्धतः भारतीय खनिज तथा वनस्पतियों पर आधारित रहती है।
"रासलीला' तथा नौटंकी और भगत के मंच में दूसरा अंतर यह है कि "रासलीला' में भूमिका करने वाले बालक तथा मंडली के सदस्य भक्ति भावना से ओत- प्रोत रहते हैं, उनका नैतिक आचरण विशेष धार्मिक संप्रदाय का अनुयायी होता है। नौटंकी में पात्रों की चारित्रिक
मर्यादा का विचार नहीं किया जाता। इसमें किसी भी वर्ण का कलाकार भूमिका कर सकता है। इनके साथ स्री- पात्रों में वेश्याएँ भी भूमिका कर सकती हैं। दोनों मंचों के कलाकारों के नैतिक- पक्ष में बहुत बड़ा अंतर रहता है। इसका मूल कारण दोनों का उद्देश्य है। रासलीला का उद्देश्य धर्म- भावना के प्रसार पर आधारित है, नौटंकी और स्वांग का उद्देश्य श्रृंगारिक भावना का प्रस्तुतीकरण है, लोकानुरंजन मात्र है।
"रासलीला' की परंपरा में लगभग सौ वर्ष से रामलीला का प्रदर्शन भी आरंभ हुआ है। इसका मंच- विधान और शैल्पिक परिवेश स्वतंत्र न होकर "खुले- रंगमंच' की पद्धति पर ही आधारित है। गोस्वामी तुलसीदास कृत "रामचरित मानस' की कथा को "रामलीला' में प्रसंग- विच्छेद कर क्रमिक रूप से प्रस्तुत किया जाता है। मानस के कथानक का विभाजन आवश्यकतानुसार कर लिया जाता है। लीला- प्रदर्शन १० दिन से लेकर ४० दिन तक किया जा सकता है। उसी के अनुसार कथा का विभाजन कर लिया जाता है।
ब्रजभाषा का नाट्य- साहित्य पुस्तक की परिधि में सिमट कर नहीं पनपा, अपितु लोक के प्रांगण में मंच की मंदाकिनी बन कर रस की धार बहाता रहा। ब्रजभाषा यदि रस का कलश है तो उसकी नाट्य- परंपरा रुप- माधुरी की सरिता, जो अपने कल- कल निनाद से लोक के हृदय में आनंदानुभूति का रस प्रवाहित करती रहती है।
पेप्सी इंडिपेंडेंस कप 1997
1997 पेप्सी इंडिपेंडेंस कप भारत की स्वतंत्रता की 50 वीं वर्षगांठ की स्मृति में आयोजित एक चौथाई ओडीआई क्रिकेट टूर्नामेंट था। इसमें न्यूजीलैंड, पाकिस्तान, श्रीलंका और मेजबान भारत की राष्ट्रीय क्रिकेट टीमों को शामिल किया गया। टूर्नामेंट श्रीलंका ने जीता था, जिसने पाकिस्तान के तीनों फाइनल में सर्वश्रेष्ठ को हराया था।
मैचेस
राउंड रॉबिन प्रारूप का उपयोग करते हुए, प्रत्येक टीम ने एक बार दूसरों को खेला। न्यूजीलैंड ने टूर्नामेंट के सलामी बल्लेबाजों में पाकिस्तान को हराया, लेकिन इसके दूसरे मैचों में हार गई। इसी तरह, भारत न्यूजीलैंड के खिलाफ अपने शुरुआती मैच में सफल रहा, लेकिन श्रीलंका और पाकिस्तान को हार का सामना करना पड़ा। न्यूजीलैंड के अपने नुकसान के बाद, श्रीलंका और भारत के खिलाफ पाकिस्तान की जीत ने इसे फाइनल के लिए अर्हता प्राप्त करने में सक्षम बना दिया। श्रीलंका ने पाकिस्तान को एक उच्च स्कोरिंग मैच गंवा दिया, लेकिन फाइनल में पहुंचने के लिए न्यूजीलैंड और भारत को हराया।
फाइनल्स
पाकिस्तान और श्रीलंका के तीनों में से एक फाइनल श्रृंखला का सर्वश्रेष्ठ स्कोर है। पहले फाइनल चंडीगढ़ में था, और दूसरे फाइनल (और यदि आवश्यक हो, तीसरे) कलकत्ता (अब कोलकाता) में ईडन गार्डन में आयोजित किया गया। हालांकि, श्रीलंका ने पहले और दूसरे फाइनल में जीत हासिल की, टूर्नामेंट जीतने के बाद तीसरे फाइनल में खेलने की जरूरत नहीं थी।
व्यावसायिक आयुर्विज्ञान
व्यावसायिक आयुर्विज्ञान (Occupational medicine) नैदानिक आयुर्विज्ञान (clinical medicine) की वह शाखा है जो व्यावसायिक स्वास्थ्य से सम्बन्धित है। इसके विशेषज्ञ प्रत्यन करते हैं कि व्यावसायिक संरक्षा एवं स्वास्थ्य के उच्चतम मानदण्ड प्राप्त किये जा सके। इसका संबंध उद्योग के स्थलों में अंतर्व्याप्त परिस्थितियों के अध्ययन तथा नियंत्रण से है।
बहुत पहले से ही स्वास्थ्यवेत्ता यह मानते आ रहे हैं कि काम करने वालों के स्वास्थ्य और कल्याण करने की परिस्थितियों का प्रभाव पड़ता है, जैसा बरडर्डाइन रमज़्ज़ने (Berdardine Ramazzne (७०० ई.)) की इस टिप्पणी से प्रत्यक्ष हो जाता है-
काम की परिस्थितियाँ
श्रमिक सामान्यत: अपने समय का एक तिहाई अपने काम के स्थल में व्यतीत करता है और इसलिए अपने काम की भौतिक, रासायनिक तथा मनोवैज्ञानिक परिस्थितियों से वह विशेष रूप से प्रभावित होता है। साधारणत: भौतिक परिस्थितियाँ ये हैं : गर्मी, ठंडक, आर्द्रता, प्रकाश आदि। रासायनिक तत्व हैं : विविध गैंसे, धुआँ, धूल आदि। मनोवैज्ञानिक तत्व हैं : स्वास्थ्यविषयक सुविधाएँ, प्रकाश, पीने तथा मुँह हाथ धोने का पानी, मनोविनोद, उपाहारगृह, संरक्षक उपकरण, बैठने तथा विश्राम की सुविधाएँ, रहन-सहन की दशा, प्रबंधकों का बरताव, तथा उच्चतर अधिकारियों तक पहुँचने की सुविधाएँ। इन तत्वों का प्रभाव जटिल होता है और इनमें से किसी एक अथवा सम्मिलित क्रिया द्वारा श्रमिक के स्वास्थ्य, कल्याण तथा योग्यता पर प्रभाव पड़ सकता है।
ताप और दुर्घटना
यह देखा गया है कि जब गर्मी अथवा ठंड से बेचैनी उत्पन्न होती है तब उत्पादन पर बुरा प्रभाव पड़ता है, छोटी-छोटी दुर्घटनाएँ बढ़ जाती हैं, श्रमिकों का मन मर जाता है और उनमें असंतोष फैलता है। ब्रिटेन में कारखाने के ताप से संबद्ध दुर्घटनाओं का जो अध्ययन किया उससे विदित हुआ कि ६७ डिग्री सेल्सियस ताप पर दुर्घटनाएँ सबसे कम थीं, इससे कम और अधिक तापों पर दुर्घटनाएँ अधिक हुईं।
प्रकाश और दुर्घटनाओं का संबंध
इसी प्रकार संयुक्त राज्य अमरीका में, बिजली से चलने वाले कारखानों में एक महत्वूपर्ण अध्ययन हुआ। इसमें उत्पादन के संबंध में प्रकाश की तीव्रता तथा चकाचौंध के प्रभावों का अध्ययन किया गया था। उससे पता चला कि ऐसे तत्वों का कारीगरों की प्रसन्नता तथा उत्पादन पर अत्यंत उल्लेखनीय प्रभाव पड़ता है। ब्रिटेन की इल्युमिनेटिंग इंजीनियरिंग सोसाइटी के अनुसार महीन काम के लिए ५० फुट-कैंडल का प्रकाश चाहिए (अर्थात् उतने प्रकाश का ५० गुना जो एक मोमबत्ती से १ फुट की दूरी पर पड़ता है), साधारण कामों के लिए १५ से २५ फुट-कैंडल तक का और मोटे कामों के लिए ६ से १० फुट-कैंडल तक का। कम प्रकाश से कम काम होता है, उससे अशुद्धियाँ रह जाती हैं और दुर्घटनाएँ अधिक होती हैं। श्रमिकों की आँखों में पीड़ा उत्पन्न होती है और सरदर्द होता है, मन खिजलाने लगता है और उदासी उत्पन्न होती है। उत्तर के आकाश से आए प्रकाश में दिन में काम हो सके तो सबसे अच्छा।
व्यावसायिक रोग
प्रतिकूल परिस्थितियों से विशेष पीड़ाएँ तथा रोग भी उत्पन्न होते हैं जिसका प्रभाव कारीगरों के उत्पादन तथा योग्यता पर पड़ता है। बढ़ने पर औद्योगिक रोगों को पहचानना बहुत कठिन नहीं होता किंतु आरंभिक लक्षणों का अन्वेषण और उनके कारणों की पहचान करना कुछ कठिन और साथ ही रोचक भी है।
प्राकृतिक माध्यम से होनेवाले रोग - ठंड से ऐंठन (क्रैंप), गरमी से लू या उष्माघात, मोतियाबिंद, पाला मारना, दाब, केसन का रोग, जिसमें वायु दाब के एकाएक घटने के कारण सारे शरीर में बड़ी पीड़ा होती है तथा वायविक रक्तप्रसारणावरोध (एअर एंबालिज़्म)-जिसमें वायु के बुलबुलों के कारण रुधिर का बहना रुक जाता है।
रासायनिक कारणोंवाले रोग - वे रोग जो पोटास, ऐनीलिन, रासायनिक रज (धूल), ऐस्बेस्टस, पारा, सीसा, संखिया तथा अन्य विषों से काम करनेवाले श्रमिकों को होते हैं। रासायनिक गैसों, जैसे अमोनिया, फ़ौसजीन, नाइट्रस धुएँ, बेंज़ीन आदि के वाष्प से होनेवाली विषाक्तता।
मनोवैज्ञानिक कारणोंवाले रोग - आँख की पुतलियों की कँपकँपी (माइनर्स न्यिस्टैगमस)।
ऊपर जिन औद्योगिक रोगों का उल्लेख किया गया है उनमें से कुछ तो बहुत महत्वपूर्ण हैं। अधिकांश देशों की सरकारों ने नियम बना दिया है कि रोग होते ही उन्हें सूचना मिले। भारत में फैक्टरी ऐक्ट द्वारा १७ रोगों को विज्ञापनीय कर दिया गया है, चिकित्सकों के देखने में यदि ऐसा कोई रोगी आ जाए जो इनमें से किसी रोग से आक्रांत हो तो चिकित्सक के लिए सरकार को सूचना देना अनिवार्य कर दिया गया है। ये रोग हैं : सीसा, टेट्राएथिल, फ़ॉस्फ़रस, पारा, संखिया, नाइट्रस धुआँ, कार्बन बाइसल्फ़ाइड, बेंज़ीन, क्रोमियम के लवण, धूलि, आयोडीन, ब्रोमीन, रेडियोधर्मी पदार्थ तथा एक्सरे से उत्पन्न रोग और ऐंथ्राक्स, चर्म का कर्कट, विषाक्त रक्तहीनता तथा विषाक्त पीलिया नामक रोग।
औद्योगिक रोगों में से प्राय: सभी रोके जा सकते हैं, अत: व्यावसायिक आयुर्विज्ञान के अध्ययन तथा व्यवसाय का अत्यधिक महत्व स्वयंसिद्ध है।
व्यावसायिक आयुर्विज्ञान सेवा
प्रत्येक प्रत्येक देश में व्यावसायिक आयुर्विज्ञान सेवा का क्षेत्र एक सा नहीं है, किंतु सामान्यत: इसके अंतर्गत निम्नलिखित औद्योगिक कार्य समाविष्ट हैं : रोगों की रोकथाम, कारखानों में काम की दशाओं में सुधार, औद्योगिक दुर्घटनाओं का उपचार तथा घायल अथवा अपंग औद्योगिक कारीगरों को फिर कोई काम करने योग्य बनाना।
यथोचित औद्योगिक रोगोपचार सेवा के लिये एक चिकित्सक, एक काया (प्रकृति) परीक्षक, एक योग्य इंजीनियर, एक रसायनज्ञ, एक शरीर-विज्ञान-वेत्ता, एक भौतिक चिकित्सा करनेवाला तथा एक औद्योगिक नर्स होनी चाहिए। इस पूरे दल को परस्पर सहयोग से काम करना चाहिए क्योंकि औद्योगिक रोगों के आरंभिक लक्षणों का पता तथा उनका निदान इस दल के प्रत्येक सदस्य के निरीक्षण पर ही निर्भर रहेगा। उदाहरणत: सीसे की विषाक्तता के निदान के लिए यह आवश्यक है कि चिकित्सक कारीगर की साधारण परीक्षा करे, कायापरीक्षक उस रोगी के रक्त के चित्र बनाकर दे, बायोकेमिस्ट मलमूत्र में रोग के संचयन का पता लगाए, रसायनज्ञ वायु में सीसे की मात्रा का अनुसंधान करे, इंजीनियर इस बात का पता लगाए कि कारखाने की किन मशीनों से यह विष उत्पन्न हो होता है। यदि कोई कारीगर औद्योगिक रोग अथवा चोट से अपाहिज हो गया हो तो विशेषज्ञ उसे फिर से काम करने योग्य बनाने में सहायता दे सकता है। औद्योगिक नर्स केवल चिकित्सक की ही सहायता नहीं करती वरन् वह कारीगर को स्वास्थ्य और कल्याण के विषय में परामर्श देने का भी काम करती है।
संक्षारण
धातुओं का संक्षारण (Corrosion of metals) रासायनिक क्रिया है, जिसके फलस्वरूप धातुओं का क्षय एवं ह्रास होता है। धातुओं की क्षरणक्रिया, (Erosion) जिनमें यांत्रिक कारकों के फलस्वरूप धातुओं का ह्रास होता है, इस क्रिया से भिन्न होती है। धातुओं में संक्षारण वस्तुत: रासायनिक क्रिया, अथवा वैद्युत्रासायनिक क्रिया, के रूप में होता है। मूल आधार के अनुसार उपर्युक्त दोनों प्रकार की संक्षारण क्रियाएँ मूल क्रिया की विभिन्न अवस्थाएँ हैं।
धातुओं की संक्षारण क्रियाप्रणाली की मुक्त ऊर्जा में विशिष्ट एवं आवश्यक रूप में न्यूनता उत्पन्न होती है। प्रत्यक्ष रासायनिक क्रिया द्वारा धातुओं के संक्षारण में गैस, अथवा आर्द्रतायुक्त वातावरण, का संसर्ग संक्षारण के लिए उपयुक्त परिस्थितयाँ उत्पन्न करता है। संक्षारण की विद्युत्रासायनिक क्रिया में, धातुओं के द्रव में निमज्जित होने से, विद्युत्धारा उत्पन्न होने की उपयुक्त परिस्थितियाँ उत्पन्न हो जाती हैं। इस प्रकार संक्षारण क्रिया में धातुओं का विद्युत्रासायनिक ह्रास होता है। उनमें तथा द्रवों में निमज्जित होने से धातुओं की संक्षारण केवल उपर्युक्त परिस्थितियों पर निर्भर नहीं करती, अन्य कारकों का भी विशेष एवं महत्वपूर्ण प्रभाव पड़ता है।
सामान्यत: धातुओं की संक्षारण क्रिया में निर्मित होनेवाला अंतिम उत्पाद ऐसा यौगिक होता है जो प्रकृति में खनिज पदार्थ के रूप में पाया जाता है। उदाहरणार्थ, ताँबे के पट्ट को बहुत वर्षों तक आंतरस्थलीय वातावरण में, खुली अवस्था में रखने से पट्ट के ऊपरी तल पर क्षारक सल्फेट की एक परत जर्म जाती है। ताँबे का यह क्षारक सल्फेट प्रकृति में पाए जानेवाले खनिज ब्रोकैटाइट जैसा होता है। इसी प्रकार लोहे अथवा इस्पात के पट्ट को लवणीय जल में पूर्णत: निमज्जित रखने पर वर्षा में उसके तल पर जलयोजित लोह (फेरिक) ऑक्साइड की कठोर परत जम जाती है। जलयोजित फेरिक ऑक्साइड प्रकृति में पाए जानेवाले खनिज गोथइट जैसा होता है। इस प्रकार धातुओं की संक्षारण क्रिया धातुओं के मध्यस्थायी धात्विक अवस्था में स्थायी ऑक्सीकृत अवस्था में प्रत्यावर्तन की क्रिया है। जो धातुएँ प्रकृति में अपने शुद्ध रूप में पाई जाती हैं, जैसे स्वर्ण, उनमें सामान्यत: प्रकृति में उपस्थित कारकों द्वारा संक्षारण क्रिया नहीं होती और इसके फलस्वरूप ही ऐसी धातुएँ असंयुक्त अवस्था में पाई जाती हैं।
प्रभावित करने वाले कारक
संरचनात्मक आधार पर संक्षारण क्रिया निम्नांकित विभिन्न स्वरूपों में धातुओं पर प्रभाव उत्पन्न करती है :
निवारण
धातुओं के संक्षारण निवारण में सैद्धांतिक रूप में उन सभी उपायों एवं कारकों को छोड़ देना पड़ता है जो स्थायी अवस्था के प्रत्यावर्तन को प्रोत्साहित करते हैं। इस प्रकार के कारक विभिन्न धातुओं के लिए भिन्न भिन्न होते हैं, परंतु सामान्य रूप में ऑक्सीजन तथा ऑक्सीजन मिश्रित विलयन एवं जल में विलेय पदार्थ स्थायी अवस्था के प्रत्यावर्तन को प्रोत्साहित करते हैं। संक्षारण के निवारण में उपर्युक्त कारकों का पूर्ण बहिष्कार प्राय: असंभव होता है। अत: इनकी उपस्थिति में स्वयंस्थिरक (stiffening) क्रियाओं का सहारा लिया जाता है। धातुसंक्षारण की विशेष परिस्थितियों में संक्षारण की गति पर अधिकतम अवरोध उत्पन्न करनेवाले कारक को संक्षारण का नियंत्रक कारक कहा जाता है। औद्योगिक दृष्टि से महत्वपूर्ण प्राय: सभी धातुओं के बाह्य तल पर वातावरण में खुले रहने से दिखाई देनेवाली, अथवा न दिखाई देनेवाली, सूक्ष्म परत जम जाती है, जो अनुवर्ती संक्षारण प्रक्रियायों को प्रभावित करती है। सामान्यत: यह परत खुली धातु के ऑक्साइड से निर्मित होती है। इसके गुण मूल धातु के गुणों से भिन्न होते हैं तथा खुले रहने की परिस्थितियों से भी व्यवहारभिन्नता उत्पन्न होती है। अधिकांश परिस्थितियों में ऑक्साइड की यह परत मूलधातु के संक्षारण का निवारण करती है। इस प्रकार की मोटी परत जब प्रसारण एवं संकुचन के कारण कहीं कहीं से टूट जाती है, तब इन स्थानों पर विद्युत्-रासायनिक-संक्षारण प्रारंभ हो जाता है। धातुओं के संक्षारण को निम्नांकित छह भागों में विभक्त किया जाता है :
उपर्युक्त प्रत्येक दशा के संक्षारण प्रक्रम में विशेषता होती है और इसके निवारण के लिए भिन्न भिन्न उपाय किए जाते हैं।
धातुओं के संक्षारण निवारण में विभिन्न रीतियों का उपयोग होता है, जिनमें निम्नांकित प्रमुख हैं :
संक्षारण निवारण की अंतिम रीति सर्वाधिक उपयोग में आती है। इस रीति में धातु के स्वच्छ बाह्य तल पर ऑक्साइड जैसे प्राकृतिक निवारक अधिलेप का संबलन अथवा उसके सदृश प्रभावोत्पादक कृत्रिम अधिलेप पदार्थ का उपयोग किया जाता है। अधिलेप द्वारा निवारण की इस रीति में रंगलेप एवं इसी प्रकार के अन्य लेपों का उपयोग होता है, जिनमें क्षारक क्रोमेट पदार्थ, लिथार्ज, रक्त सीस, लाल लोह ऑक्साइड, ग्रैफाइट, विटुमिनी पदार्थ आदि प्रमुख हैं। संक्षारण निवारण में गैल्वनीकरण, धातुकणीकरण (atomization), सीमेंट करण, विद्युत् निक्षिप्त अधिलेप तथा अन्य धातु अधिलेप का अधिकाधिक उपयोग होने लगा है।
शालीमार बाग़, दिल्ली
दिल्ली का एक आवासीय क्षेत्र है।
कल्याणचक गाँव, मुंगेर (मुंगेर)
कल्याणचक मुंगेर, मुंगेर, बिहार स्थित एक गाँव है।
भारत की संघीय अदालत
भारत में पहली बार संघीय न्यायालय की स्थापना भारत शासन अधिनियम 1935 के दिल्ली में की गई। सभी न्यायालय इसके अधीन होंगे, जहाँ 28 जनवरी 1950 को भारतीय उच्चतम न्यायालय विस्थापित किया गया इसके अधिकार 1) प्रारंभिक 2)अपीलीय 3)परामर्श दात्री
कासिमचक गाँव, मुंगेर (मुंगेर)
कासिमचक मुंगेर, मुंगेर, बिहार स्थित एक गाँव है।
जीवन नैया
जीवन नैया 1936 में बनी हिन्दी भाषा की फिल्म है।
१९६२
1962 ग्रेगोरी कैलंडर का एक साधारण वर्ष है।
डोमेन नाम रजिस्ट्रार
डोमेन नाम रजिस्ट्रार एक संगठन या वाणिज्यिक संस्था होती है, जो एक जेनेरिक शीर्ष स्तर डोमेन रजिस्ट्री (gTLD) और/या एक से देश कोड शीर्ष स्तर डोमेन (ccTLD) रजिस्ट्री द्वारा मान्यता प्राप्त होती है, डोमेन नाम रजिस्ट्रार इंटरनेट डोमेन नाम के आरक्षण का प्रबंधन दिशा निर्देशों के अनुसार निर्दिष्ट डोमेन नाम की रजिस्ट्रियाँ करता है और जनता को यह सेवा प्रदान करता है।
1999 तक, नेटवर्क सॉल्यूशंस (एनएसआई) ने कॉम, नेट और ऑर्ग टॉप-स्तरीय डोमेन (टीएलडी) के लिए रजिस्ट्रियां संचालित कीं। डोमेन नाम रजिस्ट्री ऑपरेटर के कार्य के अलावा, यह इन डोमेन के लिए एकमात्र रजिस्ट्रार भी था। हालांकि, कई कंपनियों ने स्वतंत्र रजिस्ट्रार सेवाओं का विकास किया था।
कासिमपुर गाँव, मुंगेर (मुंगेर)
कासिमपुर मुंगेर, मुंगेर, बिहार स्थित एक गाँव है।
फ़ुल्ला नायक
फ़ुल्ला नायक नायक के बारे में समझा जाता है कि वह अपने समय की सबसे अधिक आयुवाली महिला थी। हालांकि परिजनों का दावा है कि मृत्यु के समय उसकी आयु 125 की थी, परन्तु 1995 में दिये गये मतदाता पहचान पत्र के अनुसार उसकी आयु 120 वर्ष थी।
सिराणी, भनोली तहसील
सिराणी, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पीरोजपुर जिला
पीरोजपुर जिला (পিরোজপুর জেলা) बांग्लादेश के दक्षिण अंचल के बारीसाल विभाग का एक प्रशासनिक अंचल है।
द्रव प्रतिस्थापन
द्रव प्रतिस्थापन या द्रव पुनर्जीवन पसीने, रक्तस्राव, द्रव बदलाव या अन्य रोग संबंधी प्रक्रियाओं के माध्यम से खो जाने वाले शारीरिक द्रव को फिर से भरने की चिकित्सा पद्धति है। तरल पदार्थ को मौखिक पुनर्जलीकरण चिकित्सा (ड्रिंकिंग), अंतःशिरा थेरेपी, मर्फ़ी ड्रिप के साथ, या हाइपोडर्मोक्लिसिस द्वारा प्रतिस्थापित किया जा सकता है, जो चमड़े के नीचे के ऊतक में तरल पदार्थ का सीधा इंजेक्शन होता है।  मौखिक और हाइपोडर्मिक मार्गों द्वारा प्रशासित तरल पदार्थ अंतःशिरा दिए गए तरल पदार्थों की तुलना में अधिक धीरे-धीरे अवशोषित होते हैं।
2016 ग्रीष्मकालीन ओलंपिक में डोमिनिकन गणराज्य
डोमिनिकन गणराज्य के लिए निर्धारित है पर प्रतिस्पर्धा 2016 के ग्रीष्मकालीन ओलंपिक में रियो डी जनेरियो, ब्राज़िल, 5 से 21 अगस्त, 2016. इस देश के चौदहवें लगातार ओलंपिक में.
तीरंदाजी
एक आर्चर से डोमिनिकन गणराज्य के लिए योग्य महिलाओं की व्यक्तिगत रिकर्व में ओलंपिक में हासिल करके तीन में से एक उपलब्ध ओलंपिक स्थानों पर पैन अमेरिकन योग्यता टूर्नामेंट में Medellín, कोलम्बिया.
एथलेटिक्स (ट्रैक और फील्ड)
डोमिनिकन गणराज्य एथलीटों अब तक हासिल की योग्यता के मानकों में निम्नलिखित एथलेटिक्स में घटनाक्रम (अप करने के लिए 3 के एक अधिकतम एथलीटों में प्रत्येक घटना के लिए):
मुक्केबाजी
डोमिनिकन गणराज्य में प्रवेश किया है दो मुक्केबाजों में प्रतिस्पर्धा करने के लिए निम्न में से प्रत्येक के भार वर्ग में ओलंपिक मुक्केबाजी टूर्नामेंट. लियोनेल डे लॉस सैंटोस दावा किया था, उसकी ओलंपिक मौके पर 2016 अमेरिकी योग्यता टूर्नामेंट में ब्यूनस आयर्स, अर्जेंटीना. इस बीच, बेंटमवेट मुक्केबाज हेक्टर गार्सिया सुरक्षित एक अतिरिक्त जगह डोमिनिकन गणराज्य पर रोस्टर के साथ अपने सेमीफाइनल जीत में 2016 एपीबी और WSB ओलंपिक क्वालीफायर में वर्गास, वेनेजुएला.
सड़क
डोमिनिकन गणराज्य योग्य है एक सवार है। पुरुषों के ओलंपिक रोड रेस के आधार पर अपने अलग-अलग रैंकिंग के बीच अगले दो बेहतरीन स्थान पर अनापत्ति प्रमाण पत्र पर 2015 पैन अमेरिकन चैंपियनशिप, वाचक देश की ओलंपिक में शुरुआत खेल.
घुड़सवारी
डोमिनिकन गणराज्य में प्रवेश किया है एक ड्रेसाज सवार में ओलंपिक घुड़सवारी प्रतियोगिता के आधार पर एक शीर्ष खत्म से मध्य और दक्षिण अमेरिका में अलग-अलग फी ओलंपिक रैंकिंग वाचक, देश की ओलंपिक में शुरुआत खेल.
जूडो
डोमिनिकन गणराज्य योग्य है एक जुडोका के लिए पुरुषों के आधे-हल्के श्रेणी (66 किग्रा) में खेलों. भटकना माटेयो अर्जित एक महाद्वीपीय कोटा स्थान से पैन अमेरिकी क्षेत्र के रूप में डोमिनिकन गणराज्य के शीर्ष क्रम के जुडोका के बाहर प्रत्यक्ष योग्यता की स्थिति में IJF विश्व रैंकिंग की सूची 30 मई, 2016.
शूटिंग
डोमिनिकन गणराज्य योग्य है एक शूटर में पुरुषों की जाल के आधार पर उसका सबसे अच्छा खत्म पर अमेरिकी महाद्वीपीय चैंपियनशिप और अन्य चयन प्रतियोगिताओं, के रूप में लंबे समय के रूप में वह प्राप्त एक न्यूनतम अर्हक अंक (MQS) के द्वारा 31 मार्च, 2016. योग्यता किंवदंती: Q = अर्हता प्राप्त करने के लिए अगले दौर; क्यू = अर्हता प्राप्त करने के लिए कांस्य पदक (बन्दूक)
तैराकी
डोमिनिकन गणराज्य प्राप्त हुआ है एक सार्वभौमिकता निमंत्रण से फिना भेजने के लिए दो तैराकों (एक पुरुष और एक महिला) ओलंपिक के लिए।
तायक्वोंडो
डोमिनिकन गणराज्य में प्रवेश के तीन एथलीटों में ताइक्वांडो प्रतियोगिता में ओलंपिक. 2015 पैन अमेरिकन रजत पदक विजेता लुइस पाई, और नए चेहरे Moisés हर्नँडेज़ और कैथरीन Rodríguez सुरक्षित स्थानों में से प्रत्येक में पुरुषों की फ्लायवेट (58 किग्रा), पुरुषों की वेल्टरवेट (80 किग्रा), और महिलाओं के हैवीवेट (+67 किलो) वर्ग, क्रमशः, के आधार पर अपने दो शीर्ष पर खत्म 2016 पैन अमेरिकी योग्यता टूर्नामेंट में Aguascalientes, मेक्सिको.
टेनिस
डोमिनिकन गणराज्य में प्रवेश किया है एक टेनिस खिलाड़ी के लिए पहली बार के ओलंपिक टूर्नामेंट है। विक्टर एस्ट्रेला बर्गोस (दुनिया में नहीं है। 78) योग्य के लिए सीधे पुरुष एकल में से एक के रूप में शीर्ष 56 पात्र खिलाड़ियों में एटीपी विश्व रैंकिंग के रूप में, 6 जून, 2016 है।
भारोत्तोलन
भारोत्तोलक डोमिनिकन गणराज्य से योग्य है और दो महिलाओं के कोटा स्थानों के लिए रियो ओलंपिक के आधार पर संयुक्त टीम द्वारा खड़े अंक पर 2014 और 2015 में आईडब्ल्यूएफ विश्व चैंपियनशिपहै। एक अविवाहित पुरुषों की ओलंपिक स्पॉट किया गया था जोड़ा गया डोमिनिकन गणराज्य के लिए रोस्टर के आधार पर एक शीर्ष सात राष्ट्रीय खत्म करने पर 2016 पैन अमेरिकन चैंपियनशिप है। टीम का आवंटन करना चाहिए, इन स्थानों के लिए अलग-अलग एथलीटों द्वारा 20 जून, 2016 है।
वनस्थली विद्यापीठ
वनस्थली विद्यापीठ महिला शिक्षा की राष्ट्रीय संस्था है जो राजस्थान के टोंक जिले की निवाई में स्थित है। जहॉ शिशु कक्षा से लेकर स्नातकोत्तर शिक्षण एंव अनुसंधान कार्य हो रहा है। विद्यापीठ को विश्वविद्यालय अनुदान आयोग अधिनियम की धारा 3 के अधीन भारत सरकार द्वारा समविश्वविद्यालय घोषित किया गया है। विद्यापीठ भारतीय विश्वविद्यालय संघ तथा एसोसिएशन ऑफ कॉमनवेल्थ यूनिवर्सिटीज का सदस्य है।
वनस्थली का वातावरण स्वतंत्रता का वातावरण है। छात्राओं को अधिकतम स्वतन्त्रता दी जाती है और उनके व्यक्तित्व के निर्माण का प्रयास किया जाता है। जो छात्रा दो-चार वर्ष वनस्थली में पढ़ लेती है उसके व्यक्तित्व मे वनस्थली की झलक देखी जा सकती है। वनस्थली के विशाल पुस्तकालय में लगभग एक लाख पुस्तकें हैं जिनमें उच्चकोटि के अनेक दुर्लभ ग्रन्थ भी हैं। लगभग 750 पत्रिकाएँ नियमित रूप से आती हैं जिनमें उच्च स्तर की विदेशी पत्रिकाएँ भी हैं। क्षेत्रीय स्तर पर, राज्य के स्तर पर, तथा राष्ट्रीय स्तर पर भी वनस्थली की छात्राएँ खेलकूद के विभिन्न कार्यक्रमों में पुरस्कृत होती है। घुड़सवारी के प्रशिक्षण की यहाँ जो व्यवस्था है वह यही का एक विशिष्ट और सराहनीय पक्ष है। लगभग प्रतिवर्ष ही राजस्थान माध्यमिक शिक्षा बोर्ड तथा राजस्थान विश्वविद्यालय की मेरिट लिस्ट में यहाँ की छात्राएँ भी स्थान पाती हैं। वनस्थली का उच्च माध्यमिक विद्यालय देश का प्रथम 'गर्ल्स ऑटोनॉमस स्कूल' है।
लक्ष्य
विद्यापीठ का लक्ष्य पूर्व एंव पश्चिम की आध्यात्मिक विरासत एंव वैज्ञानिक उपलब्धि के समन्वय को व्यक्त करने वाली छात्राओं के सर्वतोभद्र व्यक्तित्व का विकास करना है।
स्थापना
ग्राम पुननिर्माण का कार्यक्रम प्रारम्भ करने और साथ ही रचनात्मक कार्यक्रम के माध्यम से सार्वजनिक कार्यकर्ता तैयार करने की इच्छा, विचार और योजना मन में लिए हुए, वनस्थली विद्यापीठ के संस्थापक स्व. पं॰ हीरालाल शास्त्री ने सन् 1929 में भूतपूर्व जयपुर राज्य सरकार में गृह तथा विदेश विभाग के सचिव के सम्मानपूर्ण पद को त्याग कर बन्थली (वनस्थली) जैसे सुदूर गाँव को अपने भावी कार्यक्षेत्र के रूप में चुना। उनके साथ उनकी पत्नी स्व. श्रीमती रतन शास्त्री भी इस कार्य के लिये आगे आईं।
दांग्कु
दांग्कु (Dangku) भारत के अरुणाचल प्रदेश राज्य के लोहित ज़िले में स्थित एक गाँव है।
टुल्प
ब्रह्मविद्या (थियोसोफी) में टुल्प (Tulp) या टल्प (Talp) (तिब्बती : སྤྲུལ་པ / स्प्रुल्प, संस्कृत : निर्मित) एक रहस्यवादी संकल्पना है जिसका विकास २०वीं शताब्दी में कुछ पश्चिमी आस्तिक दार्शनिकों ने की थी। यह शब्द शुद्ध इच्छा शक्ति के माध्यम से उत्पन्न होने वाले विचारों की अभिव्यक्ति को दर्शाता है।
वनस्थली विद्यापीठ
वनस्थली शिक्षा की विशेषताएँ
वनस्थली की पंचमुखी शिक्षा और उसे सम्पन्न करने के लिए जो विशेष प्रवृत्तियाँ आयोजित की जाती हैं उनके आधार पर वनस्थली की शिक्षा की अग्रलिखित विशेषताएँ बताई जा सकती हैं -
शिक्षा का अखिल भारतीय केन्द्र
विभिन्न वर्गों और जातियों की लड़कियाँ भारत के प्राय: सभी राज्यों और केन्द्र शासित प्रदेशों तथा नेपाल, भूटान, श्रीलंका, कम्बोडिया, केनिया, कुवैत, थाईलैण्ड, तंजानिया, जापान, जर्मनी, यू॰एस॰ए॰ आदि कुछ दूसरे देशों से भी यहाँ शिक्षा प्राप्त करने के लिए आती है। इस प्रकार विद्यापीठ शिक्षा का अखिल भारतीय केन्द्र तो है ही, अन्तरराष्ट्रीय केन्द्र के रूप में भी इसका उदय हो रहा है। इसी दृष्टि से विशेष शिक्षाक्रम में प्रवेश लेने वाली विभिन्न देशों की छात्राओं के लिए वनस्थली विद्यापीठ में 'शान्ता विश्वनीडम्’ नाम से एक अन्तर-राष्ट्रीय भवन का निर्माण किया गया है। मुख्यतया विदेशी छात्राओं के लिए जिन पाठ्यक्रमों का आयोजन किया जाता है वे इस प्रकार हैं-
इन शिक्षाक्रमों की अवधि एक वर्ष है।
वनस्थली की पंचमुखी शिक्षा
यह सर्वांगीण शिक्षा देने की दृष्टि से एक विशिष्ट शिक्षा योजना है। वनस्थली की पंचमुखी शिक्षा के पाँच अंग हैं - शारीरिक, व्यावहारिक (गृहस्थ शिक्षा, श्रम कार्य और उद्योग), ललितकला विषयक, नैतिक और बौद्धिक। विद्यापीठ में विभिन्न स्तर के शिक्षाक्रम में इन पाँचों अंगों का समावेश किया गया है।
शारीरिक शिक्षा - इसके अन्तर्गत विभिन्न प्रकार की ड्रिलें (जैसे लाठी, लेजिम, गदका, डम्बल्स जोड़ी, तलवार, भाला, सैनिक कवायद, बाल कवायद आदि) नाना प्रकार के आधुनिक और पुराने खेल व स्पोर्ट्स (जैसे कबड्डी, खो-खो, हॉकी, बास्केट बॉल, वॉलीबॉल, बैडमिण्टन, थ्रो-बॉल, हैण्ड-बॉल, डीज-बॉल, लाँग-जम्प, हाई-जम्प) तथा साईकिल सवारी, घुड़सवारी तथा तैरना सिखाने की यथासंभव व्यवस्था की जाती है। यौगिक आसनों को सिखाने का भी प्रबन्ध है। विभिन्न स्तर पर छात्राओं के लिए एन.सी.सी. की शाखाएँ भी चलती है। छात्राओं को बन्दूक चलाना भी सिखाया जाता है। विद्यापीठ के ग्लाइडिंग लाइंग क्लब की स्थापना छात्राओं को ग्लाइडिंग व लाशा का प्रशिक्षण देने की दृष्टि से की गई है। शारीरिक उच्च शिक्षा हेतु यहां डिग्री प्रदान की जाती है।
व्यावहारिक शिक्षा - इसके अन्तर्गत घर-गृहस्थी के काम जिसमें भोजन बनाने तथा दूसरे सम्बन्धित काम जैसे - पापड़, मंगोड़ी, बिस्कुट बनाने आदि का समावेश हो जाता है। कातना, रंगाई, छपाई (सांगानेरी), बत्तिक का काम, सोना और कशीदा करना; दर्जी का काम; खिलौना बनाना; जिल्दसाजी करना; पेपरमेशी का काम; क्ले मॉडलिंग, चमड़े के पर्स ; पोर्टफोलियो आदि चीजें बनाना; तेल, साबुन, पाउडर और वेसलीन बनाना तथा बर्तनों पर कलई करना शामिल है। इन कार्यों में से कुछ काम बराबर चलते हैं और कुछ सुविधानुसार चलाए जाते है। सभी छात्राएँ अपने कमरों की सफाई और अपने बर्तन स्वयं साफ करती हैं और एक हद तक अपने कपड़े भी स्वयं धोती है। पिछले कुछ वर्षों से सामूहिक श्रम-कार्य की योजना भी चल रही है।
कला शिक्षा - विभिन्न स्तर पर संगीत (गायन एवं वृन्द वादन) और चित्रकला दोनों में से किसी एक की शिक्षा छात्राओं को मिल सके इसकी व्यवस्था विद्यापीठ के शिक्षाक्रम में की गई है। शेष कक्षाओं मैं जिन छात्राओं के परीक्षा विषयों में संगीत और चित्रकला का समावेश नहीं होता उनके लिए इन विषयों के सीखने की विशेष व्यवस्था है। नृत्य शिक्षा (कत्थक, मणिपुरी व भरतनाट्यम) शिक्षा की व्यवस्था भी है। विभिन्न कलाओं के लिये प्रशिक्षण एवं डिग्रीयाँ प्रदान की जाती है। चित्रकला एवं संगीत में हाई स्कूल परीक्षा पास करने पर इन पाठ्यक्रमों में प्रवेश दिया जाता है।
नैतिक शिक्षा - छात्राओं के नैतिक व्यक्तित्व का विकास करना तथा उनमें सर्वधर्म समभाव पैदा करना नैतिक शिक्षा का लक्ष्य है। यह शिक्षा उपदेशात्मक ढंग से नहीं दी जाती। सर्वधर्म समन्वय की दृष्टि को ध्यान में रखते हुए विद्यापीठ और छात्रावास में होने वाली सामूहिक प्रार्थनाएँ, साप्ताहिक बातचीत और वेद, गीता, रामायण तथा दूसरे धर्म-ग्रन्थों आदि का पाठ, छात्र-पंचायतें, छात्रावास का बिना किसी भेदभाव के सामूहिक और सम्मिलित जीवन और वातावरण की स्वच्छता विद्यापीठ की नैतिक शिक्षा के प्रमुख साधन है। इस दृष्टि से विद्यापीठ की सामूहिक सायंकालीन प्रार्थना और प्रार्थना के बाद होने वाले प्रवचन विशेष रूप से उल्लेखनीय है।
बौद्धिक शिक्षा - छात्राओं के विकास के साथ-साथ इस बात का ध्यान रखा जाता है कि आज की प्रचलित शिक्षा प्रणाली के दोषों से यहाँ की शिक्षा यथासंभव मुक्त रहे। प्राकृतिक तथा सामाजिक ज्ञान की शिक्षा प्रारम्भ से ही दी जाती है। इतिहास में विश्व इतिहास की शिक्षा को भी आवश्यक स्थान दिया गया है। अंग्रेजी का अध्ययन कक्षा 6 से प्रारम्भ होता है। शिक्षण पद्धति में सामाजिक और प्राकृतिक वातावरण, भ्रमण और यात्रा, पर्व-समारोहों और नाटक चुने हुए विषयों पर तैयार की जाने वाली प्रायोजनाओं, चित्रों, चार्टों और नक्शों का यथावश्यक उपयोग किया जाता है। शिक्षा का एकमात्र लक्ष्य परीक्षाएँ पास करना न बने और शिक्षा व्यावहारिक जीवन से सम्बन्धित हो, इसका भी ख्याल रखा जाता है। परीक्षा पद्धति में छात्राओं के दैनिक कार्य से किए जाने वाले मूल्यांकन को भी स्थान दिया गया है
विभिन्न विभाग
1. प्राथमिक विद्यालय - (बाल मन्दिर तथा कक्षा 1 से 5 तक) - इस विद्यालय में विद्यापीठ का अपना स्वतंत्र शिक्षाक्रम है।
2. उच्च माध्यमिक विद्यालय - (कक्षा 6 से 11 तक) - इस विद्यालय में कक्षा 6 से 8 तक का अपना स्वतंत्र शिक्षाक्रम हैं। कक्षा 10वीं एवं 12वीं में वनस्थली विद्यापीठ का स्वतंत्र बोर्ड है। इस स्तर पर कला, विज्ञान तथा गृह विज्ञान इन तीन वर्गों के अध्ययन की व्यवस्था है। अब पाठ्यक्रम एवं परीक्षाएँ एवं प्रमाण पत्र सभी वनस्थली बोर्ड के हैं। विद्यापीठ का उच्च माध्यमिक विद्यालय न केवल राजस्थान का बल्कि भारत का सबसेपहला 'गर्ल्स ऑटोनॉमस स्कूल' है। बालिकाओं के अतिरिक्त विद्यालय स्तर पर बालकों के लिये भी अलग विद्यालय की व्यवस्था है। जहां कक्षा 12वीं तक अध्ययन संभव है।
3. ज्ञान-विज्ञान महाविद्यालय - इनमें पी.यू.सी., बी.ए., बी.एस-सी., एम.ए. (दस विषयों में), एम.एस-सी. (केवल रसायन शास्त्र में), पोस्ट एम.ए. डिप्लोमा इन लिंग्विस्टिक्स के अतिरिक्त हिन्दी, संस्कृत, अंग्रेजी, इतिहास, संगीत और भाषा विज्ञान में अनुसंधान की भी सुविधा उपलब्ध है। विदेशी भाषाओं में राजस्थान विश्वविद्यालय के जर्मन तथा फ्रेंच के सर्टिफिकेट एवं डिप्लोमा परीक्षाओं के शिक्षाक्रमों की व्यवस्था है। ये पाठ्यक्रम अपनेसामान्य पाठ्यक्रम के साथ-साथ लिए जाते हैं।
4. शिक्षा महाविद्यालय - बी.एड. और एम.एड. के पाठ्यक्रम के अतिरिक्त पी.एच.डी. के अनुसंधान के लिए भी मान्यता प्राप्त है।
बरहरिया
सिवान जिला के एक थाना बरहरिया जिसकि कुल आबादि करिब-करिब ८०००० के करिब होगि सिवन मुखयाल्य से करिब १४ किलो मि होगि
हिंदुस्तान एम्बेसडर
हिंदुस्तान एंबेसडर एक कार है जिसका निर्माण 1957 से 2014 तक भारत के हिंदुस्तान मोटर्स द्वारा किया गया था। यह मॉरिस ऑक्सफोर्ड सीरीज III मॉडल पर आधारित थी, जिसे पहली बार 1956 से 1959 तक यूनाइटेड किंगडम में काउली, ऑक्सफोर्ड में मॉरिस मोटर्स लिमिटेड द्वारा बनाया गया था।
एम्बेसडर को एक निश्चित भारतीय कार माना जाता था और इसे प्यार से "भारतीय सड़कों का राजा" कहा जाता था। यह अपने विशाल इंटीरियर और आरामदायक सवारी के लिए जाना जाता था। यह कार सरकारी अधिकारियों और वीआईपी लोगों के बीच भी लोकप्रिय थी।
बिक्री में गिरावट और सख्त उत्सर्जन मानदंडों के कारण 2014 में एम्बेसडर को बंद कर दिया गया था। हालाँकि, यह संग्राहकों और उत्साही लोगों के बीच एक लोकप्रिय कार बनी हुई है।
हिंदुस्तान एंबेसडर की कुछ विशेषताएं इस प्रकार हैं:
एंबेसेडर अपने सेमी-मोनोकोक डिज़ाइन के कारण काफी विशाल थी, जो 1950 के दशक की शुरुआत में वाहन इंजीनियरिंग में काफी उन्नति थी। यह अपनी आरामदायक सवारी और अपेक्षाकृत ईंधन-कुशल इंजन के लिए भी जाना जाता था।
घटती बिक्री और बढ़ती लागत के कारण 2014 में एम्बेसडर का उत्पादन बंद हो गया। हालाँकि, भारत में अभी भी इस कार के प्रशंसक मौजूद हैं और इसे एक क्लासिक कार माना जाता है।
पैराटिया गाँव, खैरागढ़ (आगरा)
पैराटिया खैरागढ़, आगरा, उत्तर प्रदेश स्थित एक गाँव है।
जागाछा
जागाछा (Jagachha) भारत के पश्चिम बंगाल राज्य के हावड़ा ज़िले में स्थित हावड़ा शहर का एक मुहल्ला है। यह कोलकाता महानगर क्षेत्र का भाग है।
पुसल्दा रायगढ मण्डल
पुसल्दा रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
ख़ाक और ख़ून
खाक और खून ( उर्दू : خاک اور خون ) 1950 का उर्दू ऐतिहासिक उपन्यास है, जिसे नसीम हि जाज़ी ने लिखा है, जो 1947 में विभाजन के समय भारतीय उपमहाद्वीप के मुसलमानों के बलिदान का वर्णन करता है।
जन्मभूमि (१९३६ फ़िल्म)
जन्मभूमि 1936 में बनी हिन्दी भाषा की फिल्म है।
भारत सरकार द्वारा अनुदानित संस्थान
राष्‍ट्रीय संस्‍थान   की सूची
अल-यसअ (इस्लाम)
अल यसअ (इस्लाम) (अंग्रेज़ी:Elisha in Islam) क़ुरआन में वर्णित अरबी में नबी का नाम है। दो सूरहों में उल्लेख है।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार हज़रत अल यसअ हज़रत इलियास के चचेरे भाई हैं और उनके नायब और ख़लीफ़ा भी । वे उम्र की शुरुआत से ही हज़रत इलियास के साथ रहते थे और उनके इंतिक़ाल के बाद अल्लाह ने बनी इसराईल की रहनुमाई के लिए हज़रत अल यसअ को नबी बनाया और उन्होंने हज़रत इलियास ही के तरीक़े पर बनी इसराईल की रहनुमाई की।
इन्हें भी देखें
इब्राहीमी धर्म
इस्लाम के पैग़म्बर
केशोपुर गाँव, मुंगेर (मुंगेर)
केशोपुर मुंगेर, मुंगेर, बिहार स्थित एक गाँव है।
मध्य प्रदेश के पेड़-पौधे
मध्य प्रदेश में वनस्पतियों की विविधता है।